Rzeszōw (pol. "Rzeszów", łać. "Resovia", ukr. "Ряшів", hebr. "Reisha", jidisz רײַשע, miym. "Reichshof") – miasto na prawach powiatu we Polsce, stolica wojewōdztwa podkarpackigo a djecezyje rzeszowskij. Rzeszōw je powiatym grodzkim, a tyż je siedzibōm ziymskigo powiatu rzeszowskigo. Miasto je głōwnym administracyjnym, industrialnym, handlowo-usugowym, akadymickym a kulturalnym ôstrzodkym we połedniowo-schodnij Polsce. Mo miyndzynarodowy port lotniczy a Podkarpacki Park Naukowo-Technologiczny ukerōnkowany na industryjo wysokotechnolōgiczno. W mieście znojdujōm sie wielge państwowe wyższe uczelnie ti. Uniwersytet Rzeszowski (z 11 abtajlōngōma) a Politechnika Rzeszowsko, a kilka prywatnych m.in.: Wyższo Szkoła Informatyki a Zarzōndzanio, jedna ze nojwiynkszych niypublicznych uczelńōw we kraju. We stolicy Podkarpacio fōngujōm trzi kōnsularne amty: (miymiecki, słowacki a ukrajiński). Rzeszōw przinoleży do Uńje Metropoliji Polskich a Stowarziszynio Eurocities, kere zrzeszo sroge ojropejske miasta.